Det nye partiet Sakigake

Det nye partiet Sakigake (japansk: Shinto Sakigake , Sakigake betyr «pionerene») var et japansk politisk parti. Partiet ble grunnlagt 22. juni 1993 av utbrytere fra Japans liberaldemokratiske parti, blant dem partilederen Masayoshi Takemura, og plasserte seg i sentrum av japansk politikk. Det fikk tilslutning fra politikere som Shusei Tanaka, Yukio Hatoyama og Naoto Kan.

Etter valget i 1993 gikk Det nye partiet Sakigake med i koalisjonsregjeringen under statsminister Morihiro Hosokawa, den første regjering siden 1955 der Japans liberaldemokratiske parti ikke var representert. Partiet støttet også regjeringen til etterfølgeren Tsutomu Hata, men deltok ikke i denne med ministre. I 1994 gikk partiet inn i koalisjonsregjeringen til statsminister Tomiichi Murayama.

Etter flere navneskifter ble partiet oppløst i 2004, etter at partiet mislykkes i å få innvalgt representanter i nasjonalforsamlingen.

Politiske partier i Japan
Politiske partier etablert i 1993
Politiske partier nedlagt i 2004
1993 i Japan
2004 i Japan